laion/Wikipedia-Exotic huggingface dataset:
הארמייה העשירית (האימפריה היפנית)

הארמייה העשירית (ביפנית: 第10軍) הייתה ארמייה קצרת ימים של הצבא היפני הקיסרי. ערך מורחב – טבח ננקינג הארמייה הוקמה ב-20 באוקטובר 1937 בעקבות הוראה מיוחדת של המטה הכללי הקיסרי. הארמייה נשלחה לצפון סין כדי לחזק את הכוחות היפניים שם. היא לקחה חלק בקרב שאנגחאי, רק לקראת אמצע נובמבר 1937 הצליחו היפנים לכבוש את שאנגחאי לאחר שנגרמו להם אבדות כבדות בקרבות פנים אל פנים. למטה הכללי בטוקיו דווח על מורל נמוך של החיילים היפנים בשטח. הסינים ניהלו קרבות גרילה באזור שאנגחאי וגרמו ליפנים אבדות כבידות. דווח אף על מעשי זוועה שעשו הסינים בשבויי מלחמה יפנים. בחודש נובמבר, לאחר שהתגברו על ההתנגדות בשנגחאי, החלו היפנים להתקדם לעבר ננקינג שהייתה מאורגנת ומוגנת פחות משאנגחאי. עם התקדמות הצבא היפני החלה האוכלוסייה הסינית בדרכו להימלט כשהיא מותירה אחריה אדמה חרוכה ומציתה שדות, יערות, בסיסים, בתים, מחסנים וכל דבר שיכול היה להביא תועלת ליפנים. ב-7 בדצמבר הורה הצבא היפני לכוחותיו להימנע מכל פעולה בלתי חוקית כלפי אזרחים סינים, כולל ביזה או ירי. החיילים היפנים הוזהרו מפני עונשים חמורים לכל מי שיפר את ההוראה. במהלך התקדמותם לעבר ננקינג פזרו היפנים כרוזים בהם הודיעו כי לא יגלו רחמים כלפי מי שיעז להתנגד להם אך לא יפגעו באזרחים תמימים והם קראו לחיל המצב הסיני להיכנע ולפתוח את שערי העיר. משלא נענו הורה מפקד הכוח היפני לפתוח במתקפה. ב-12 בדצמבר, יומיים לאחר תחילת המתקפה היפנית, הורה המפקד הסיני, גנרל טאנג שנג צ'י, לכוחותיו לסגת. הנסיגה התנהלה באי סדר מוחלט ותוך בהלה. היו חיילים סינים שפשטו את מדיהם ולבשו בגדים אזרחיים בניסיון להיטמע בתוך האוכלוסייה האזרחית. אחרים נורו בגבם על ידי חבריהם בעת מנוסתם. אלה שברחו מחוץ לעיר התרכזו על גדות הנהר יאנגצה, אך אז התברר שאין במקום סירות שיוכלו להעבירם לגדה השנייה או להבריחם במורד הנהר. היו שקפצו למים הקרים וטבעו. ב-13 בדצמבר 1937 היפנים נכנסו לעיר מוקפת החומה כשהם נתקלים בהתנגדות קלושה בלבד. הצבא הסיני הניח את נשקו וכ-90 אלף מחייליו נכנעו. לאחר מכן ביצעו אנשי הארמייה את מה שכונה לימים בשם "טבח ננקינג". מעשי הטבח נמשכו כשישה שבועות ובהם נרצחו, על פי הערכות שונות, בין 150 אלף ל-300 אלף אזרחים וחיילים סיניים. הארמייה פורקה ב-14 בפברואר 1938, ואנשיה פוזרו בין היחידות השונות בצפון סין ובמרכזה. מדיה וקבצים בנושא הארמייה העשירית בוויקישיתוף History of Imperial General Headquarters Army Section (Revised Edition), HyperWar Foundation.
ברווז כותנה גמדי

ברווז כותנה גמדי (שם מדעי: Nettapus coromandelianus) הוא הברווז הקטן ביותר בעולם ולמעשה המין הקטן ביותר במשפחת הברווזיים. הוא חי בטבע בדרום-מזרח אסיה כולל באי בורנאו. נקרא על שם פלומה הלבנה המעטרת את גופו, הנראית כמו כותנה. תפוצתו בדרום-מזרח אסיה בפקיסטן, בהודו, בבנגלדש ולאורך דרום-מזרח אסיה עד לצפון אוסטרליה. הוא נפוץ באגמי מים מתוקים, בביצות, בשדות אורז ובתעלות מים ולעיתים גם בפארקים עירוניים. עם זאת הוא עלול להיפגע מזיהום וכתוצאה מיבוש אגמים ובריכות וכן מציד המתבצע על ידי האדם. זהו הברווז הקטן בעולם. אורכו 26 ס"מ ומשקלו מגיע ל-160 גרם בלבד. הוא מזוהה בעיקר בגלל גודלו הקטן וכן בפלומתו הלבנה, בפס השחור שמעל עיניו ובמקורו השחור. עיניו אדומות ולזכר נוצות ירוקות בקצוות הכנפיים וכן "כתר" חום כהה קטן. הנקבה חיוורת יותר, בעלת כנפיים חומות ומקור קטן ובהיר. ברווז זה חי על פני המים בלהקות גדולות ובפעמים רבות עם ברווזים אחרים כמו ברווז שורק (Dendrocygna). הוא חי בחבורות בטבע ומקנן בסבך של עצים מתים. הוא נמצא רוב הזמן במים ואוכל בעיקר זרעים וצמחייה כמו פרחי נופרים בתוספת חרקים וסרטנים קטנים. Nettapus coromandelianus albipennis - התגלה ב-1842 Nettapus coromandelianus coromandelianus - התגלה ב-1789 מדיה וקבצים בנושא ברווז כותנה גמדי בוויקישיתוף ברווז כותנה גמדי, באתר ITIS (באנגלית) ברווז כותנה גמדי, באתר NCBI (באנגלית) ברווז כותנה גמדי, באתר Animal Diversity Web (באנגלית) ברווז כותנה גמדי, באתר האנציקלופדיה של החיים (באנגלית) ברווז כותנה גמדי, באתר GBIF (באנגלית) ברווז כותנה גמדי, באתר birdlife ברווז כותנה גמדי באתר הרשימה האדומה של IUCN
מרגון גמד

מרגון גמד (שם מדעי: Mergellus albellus) הוא מין יחיד בסוגו ממשפחת הברווזיים החי באגמים באירופה ואסיה. שייך לתת-משפחת המרגוניים (Merginae) יחד עם המרגון הגדול ועם מרגון הכיפה. מרגון גמד הוא המין הקטן ביותר בתת-משפחת המרגוניים ואורכו 38–44 ס"מ. צבעו של הזכר לבן. ראשו גדול,עם עיגולים שחורים סביב העיניים (בדומה לפנדה) וציצת ראש לבנה וגבוהה. העורף שחור, החזה לבן, הבטן אפורה ובינה לבין החלק העליון יש כמה פסים אופקיים שחורים ודקים. תחילת הכנפיים שחורה, הזנב אפור-כחול, וכך גם המקור. הנקבות בעלות ראש ועורף חומים, צוואר לבן ושאר הגוף אפור. מקורו של מרגון גמד קצר משל קרוביו, מעוקל בקצהו ונחשב ליותר פרימיטיבי. לעיתים מתרבה מין זה עם ברווזי עבראש ירוק, הדומים לו מעט וחיים באותם אזורים בטבע. מרגון זה מצוי בטבע בצפון אירופה ואסיה, ביערות הקרים של הטייגה ובנהרות והאגמים סביבם. בעתות קרה חלקם נודדים דרומה לעבר הים הבלטי, הים השחור, ארצות מרכז אירופה ואף למערב אירופה עד לבריטניה. הם מקננים בעצים והנקבה מטילה 6–9 ביצים בחורי עצים, לעיתים בחורים שנבנו על ידי נקרים. מין זה לא מצוי בסכנת הכחדה אך הוא נחשב מוגן בארגון AEWA. כמו קרובי משפחתו, המרגון הוא שחיין מיומן המשתמש בשרירי רגליו ובקרומי השחייה כדי להתקדם במים והוא ניזון בעיקר מדגים וכן מחסרי חוליות מימיים. מרגון במעוף Museum specimen מדיה וקבצים בנושא מרגון גמד בוויקישיתוף מרגון גמד, באתר ITIS (באנגלית) מרגון גמד, באתר NCBI (באנגלית) מרגון גמד, באתר Animal Diversity Web (באנגלית) מרגון גמד, באתר האנציקלופדיה של החיים (באנגלית) מרגון גמד, באתר Internet Bird Collection (באנגלית) מרגון גמד, באתר GBIF (באנגלית) מרגון גמד באתר הרשימה האדומה של IUCN
אווז רוס

אווז רוס (שם מדעי: Chen rossii) הוא מין של אווז החי ברחבי צפון אמריקה מקנדה עד מקסיקו. הוא דומה מאוד לאווז השלג הגדול ממנו אך חי באותו אזור. בעבר הוא שויך לסוג אווז. אווז רוס הוא הקטן בסוג אווז לבן ואחד מהאווזים הקטנים ביותר. אורכו 53-66 ס"מ ומשקלו 1.6-1.8 ק"ג. הוא בעל נוצות לבנות על גופו ומקורו מאוד קצר וכן קצוות כנפיו שחורות. מעט פרטים בעלי מראה אפור יותר בצבעם ולחלק מקור כהה. אווזים אלה חיים בצפון אמריקה מצפון קנדה ונודדים דרומה בחורף עד לדרום ארצות הברית כמו בניו מקסיקו וחלקם אף הגיעו לצפון מקסיקו. מספר מועט של אווזים יחידים חצו את האוקיינוס האטלנטי למערב אירופה ובכמה מדינות כמו בהולנד או בריטניה מספר אווזים קטן התקבע באגמים ובשדות. האווזים חיים בלהקות ענקיות הנודדות יחד לאתרי הרבייה בדרום. הם נודדים גם עם אווזי ברנטה. הם חיים בזוגות ומקננים בסמוך למים. שני בני הזוג מטפלים באפרוחים ושומרים עליהם מטורפים כמו שחפים, עורבנים, ראקונים, סמורים ונחשים. הבוגרים עלולים להיטרף גם על ידי זאבים, שועלים, דובים, גיריות, פומות ושונרים אך בעיקר על ידי עופות דורסים כמו עיטמים. הם עצמם רועים באדמות המרעה ובטונדרה ואוכלים עשב וחרקים. מדיה וקבצים בנושא אווז רוס בוויקישיתוף אווז רוס, באתר ITIS (באנגלית) אווז רוס, באתר NCBI (באנגלית) אווז רוס, באתר Animal Diversity Web (באנגלית) אווז רוס, באתר האנציקלופדיה של החיים (באנגלית) אווז רוס, באתר Internet Bird Collection (באנגלית) אווז רוס, באתר GBIF (באנגלית) אווז רוס באתר ibc.lynxeds (באנגלית) אווז רוס באתר הרשימה האדומה של IUCN
ברווז שחור-ראש

ברווז שחור-ראש (שם מדעי: Heteronetta atricapilla) הוא מין של ברווז החי באגמים וביצות טרופיים באמריקה הדרומית. הוא שייך לתת-משפחת ברווזים זקופי-זנב (Oxyurinae), יחד עם הצחראש, ברווז המסיכה וברווז המושק. הוא נחשב לחבר הפרימיטיבי ביותר בקבוצה, וחסר את הזנב המזדקר ואת המקור המעוגל של שאר חברי הקבוצה. אף על פי שהוא מזכיר יותר מיני ברווזים צוללים (Aythyinae), הוא אינו קרוב אליהם. ברווז זה מגיע לאורך 35–39 ס"מ ולמשקל 400–700 גרם. כשמו הוא בעל ראש שחור והמקור כחול ואדום בתחילתו. הנוצות חומות והכנפיים חומות כהות. הבטן בהירה והנקבות בעלות גוף חום בהיר ומקור אפור. עם זאת כנפיהן חומות כהות. ברווזים אלה חיים באגמים, שפכי נהר וביצות בצפון צ'ילה, בוליביה, ברזיל, פרגוואי, אורוגוואי וצפון ארגנטינה. הם שחיינים טובים וניזונים מצמחי מים ומחרקים. עם זאת הם מעופפים חלשים. מין זה איננו בונה קן בעונת הרבייה אלא מטיל ביצים בקנים של עופות אחרים, בדומה לקוקיות, אך בניגוד לשאר מינים טפיליים ההורה או האפרוח הטפיל אינם הורגים את האפרוחים ה"מארחים". ברווז זה נטפל בעיקר לנטה ורודת מקור וכן למיני ברווזים אחרים, לאגמיות ואף לשחפים ועופות דורסים. הביצים של שחור הראש בוקעות לאחר 21 ימי דגירה, ועם בקיעתם נסים האפרוחים מהקן. הברווזים מעדיפים להיטפל למינים החיים על הקרקע יותר מעופות מקנני עצים, שייתכן שיבדקו את הביצים ויגלו את הביצה הטפילה. מדיה וקבצים בנושא ברווז שחור-ראש בוויקישיתוף ברווז שחור-ראש, באתר ITIS (באנגלית) ברווז שחור-ראש, באתר NCBI (באנגלית) ברווז שחור-ראש, באתר האנציקלופדיה של החיים (באנגלית) ברווז שחור-ראש, באתר GBIF (באנגלית) ברווז שחור-ראש באתר הרשימה האדומה של IUCN
ברווז כנף-ברונזה

ברווז כנף-ברונזה (שם מדעי: Speculanas specularis; מכונה גם ברווז ממושקף) הוא מין יחידי בסוגו במשפחת הברווזיים וקרוב משפחתם של ברווז ברזילאי, ברווז קיטור וברווז מצויץ, וכמוהם הוא מצוי בטבע באמריקה הדרומית. בעבר הוא נחשב למין בסוג ברווז. אורכו של ברווז זה עד 54 ס"מ ומשקלו עד 1 ק"ג. הוא בעל נוצות בהירות בצבעים הדומים לצבעי ברונזה, שנתנו לברווז זה את שמו. הכנפיים כהות יותר ובקצוות הן אפורות. הראש חום כהה עם פס לבן מתחת לעין ופס לבן על הצוואר. הרגליים צהובות, והזנב אפור כהה. הברווז חי בטבע בנהרות מהירים ובאגמים שבמדרונות הרי האנדים בארגנטינה ובדרום צ'ילה. הו מצוי עד גובה של 1,800 מטר. כמו כן הוא חי בבריכות, ביצות גבוהות ויערות לחים. הוא אוכל כל הניזון הן מהחי והן מהצומח וניזון בטבילה. הוא נהנה במיוחד מאכילת שבלולים. הוא ניזון גם מפרחי נורית, אלף עלה וזרעי גומא ואגמון, עלי וזרעי הצמח Potamogeton, שעירי כנף ומיני חרקי מים. הוא חי בקבוצות קטנות או בבדידות בבגרות. הנקבה בונה קן בסביבת המים העשוי מצמחי מים ומפלומות נוצה ולפעמים אף מקננת במבנה מלאכותי. ברווז זה איננו בסכנה בטבע, אבל צפוי להתקרב לסיכון עקב פגיעה באזור חיותו בנהרות הרי האנדים והיערות סביבם. בטבע ישנם כיום 6,000-7,000 פרטים בוגרים. ברווז טבעתי ברווז ברזילאי ברווז מצויץ מדיה וקבצים בנושא ברווז כנף-ברונזה בוויקישיתוף ברווז כנף-ברונזה, באתר ITIS (באנגלית) ברווז כנף-ברונזה, באתר Animal Diversity Web (באנגלית) ברווז כנף-ברונזה, באתר האנציקלופדיה של החיים (באנגלית) ברווז כנף-ברונזה, באתר GBIF (באנגלית)
בנק אשראי

בנק אשראי היה בנק קואופרטיבי ארץ-ישראלי שפעל כאגודה שיתופית והתקיים בין השנים 1922–1944. בנק אשראי חברה הדדית בע"מ נוסדה ב-1922 על ידי יחיאל רבינוביץ'. בראש מוסדות הבנק עמדו ישראל רוקח כיושב ראש מועצת הבנק ומשה גרידינגר כיושב ראש ההנהלה. מאיר דיזנגוף היה בין מייסדי הבנק, נשא בתואר יושב ראש כבוד ופעילות הבנק התנהלה במשך תקופה מביתו הפרטי. קרן ההלוואות של הבנק נקראה לימים קרן דיזנגוף. הבנק הוקם על בסיס עקרונות הבנקים ההדדיים שנפוצו בבית המועצות, על כך נכתב: "עממיות זו משכה אל הבנק חברים לרוב ובמשך הזמן התפתח ממוסד קואופרטיבי זעיר לבנק גדול ומסועף בעסקיו, הן בענייני חסכון ואשראי והן ביזמה ועזרה - למפעלי בנין ויצירה בקנה מידה גדול. נתן שרות בנקאי ועזרה ארגונית למפעלי דלת העם ולמפעלים ציבוריים ותרבותיים". במסגרת זו הקצה הבנק מסגרות אשראי לרבות מתוכניות הפיתוח העירוניות של תל אביב בשנות העשרים והשלושים, לרבות שיכוני "יעקב" ו"שלמה", הקמת "שכונת העם" ופיתוח שיכוני הפקידים והמורים. יחד עם פנחס רוטנברג הוביל הבנק את מימון ועדת הסיוע לתעשייה, וב-1932 היה הבנק שותף בהקמתה של החברה הארץ-ישראלית לביטוח כללי. בנק אשראי רכש מגרש גדול בפינת הרחובות לילינבלום ונחלת בנימין, שעליו עמדו בתי החלומות של פיינגולד, בעקבות פשיטת הרגל של שלמה פיינגולד ב-1930. הבתים נהרסו ובשנים 1936–1937 הוקם ביתו החדש של הבנק. הבניין, בסגנון הבינלאומי, תוכנן על יד האדריכל דב קוצ'ינסקי. בתקופת המלחמה האיטלקית-אתיופית השנייה, בשנים 36–1935, והמשבר הכלכלי האזורי עם עליית הביקוש למשיכת חשבונות, הבנק עמד בפני קשיים רבים והסתייע בתמיכה כלכלית שסיפק עבורו בנק ברקליס. שלוש שנים לאחר מכן, לקראת ראשיתה של מלחמת העולם השנייה ב-1939, שוב עמד הבנק בפני בעיה דומה אך נותר ללא תמיכה של מוסד חיצוני ונאלץ לעמוד בפני פירוק. בדצמבר 1939 קיבלו מוסדות הבנק החלטה במסגרתה לא יפורק אך יקפיא את פעילותו לתקופה של ארבע שנים להסדר חובות מול הנושים. מבנה הבנק נרכש על ידי חברת סולל בונה, קרקעות בבעלותו נרכשו על ידי חברות מסחריות והחובות הפרטיים ללקוחות צומצמו בהדרגה. ב-1944 סיים הבנק את פעילותו. דוד תדהר (עורך), "יחיאל רבינוביץ", באנציקלופדיה לחלוצי הישוב ובוניו, כרך ב (1947), עמ' 997
אנאליס קיטינג

פרופסור אנאליס קיטינג, אסקווייר (באנגלית: Professor Annalise Keating; נולדה בשם אנה מיי הארקנס) היא דמות בדיונית מסדרת הטלוויזיה האמריקאית "המדריך לרוצח" בגילומה של ויולה דייוויס. קיטינג היא סנגורית ופרופסור למשפטים באוניברסיטת מידלטון הבדיונית ומתגוררת בפילדלפיה. על ביצועיה בסדרה, זכתה ויולה דייוויס בפרס אמי לבידור בפריים טיים לשחקנית ראשית מצטיינת בסדרת דרמה ב-2015. אין מידע רב על ילדותה של אנאליס, עם זאת, אמה, אופיליה הארטנס (סיסלי טייסון) חשפה מידע בפרק "אמא כאן ועכשיו". אנאליס גדלה במשפחה ענייה, אבל אמה דאגה להאכיל אותה, לדאוג לקורת גג עבורה ולהלביש אותה כראוי. כשהייתה ילדה, עברה אנאליס התעללות מינית מצד דודה, קלייד. כאשר לילה אחד, תפסה אופיליה את קלייד יוצא מחדרה של אנאליס, בידיעה מה הוא עשה, היא שרפה את ביתם בזמן שקלייד נרדם, מה שהרג אותו. כשלמדה בבית הספר למשפטים בהרווארד, היא ניהלה קשר רומנטי עם חברתה לכיתה, איב רות'לו (פמקה ינסן). העונה הראשונה מציגה את אנאליס קיטינג כסנגורית מצליחה מאוד בפילדלפיה שמייצגת מספר לקוחות בעלי פרופיל גבוה, וגם כפרופסור למשפטים פליליים נערצת באוניברסיטת מידלטון הבדיונית. העונה גם מציגה את נישואיה הלא יציבים לפרופסור סם קיטינג, ואת מערכת היחסים הרומנטית שלה עם הבלש נייט לאהי.
טלמור

טלמור הוא שם משפחה יהודי. האם התכוונתם ל... אביב טלמור – במאי, תסריטאי ומפיק סרטים ומשורר אורי טלמור – תת-אלוף בחיל האוויר הישראלי ודוקטור למנהל עסקים סיון טלמור – מוזיקאית יוצרת וזמרת ישראלית עדי טלמור – עיתונאי, מגיש ועורך חדשות ישראלי עמנואל טלמור – איש מערכת הביטחון הישראלית עמרי טלמור – צלם ישראלי
פאפאדופולוס

פאפאדופולוס הוא שם משפחה יווני. האם התכוונתם ל... גאורגיוס פאפאדופולוס – איש צבא יווני ג'ורג' פפדופולוס – יועץ למדיניות החוץ של נשיא ארצות הברית דונלד טראמפ בשנים 2016–2017 טסוס פפדופולוס – נשיא קפריסין ה-6 יאניס פאפאדופולוס – כדורגלן יווני המשחק בעמדת הקשר בקבוצת וריה לזארוס פאפאדופולוס – כדורסלן יווני המשחק בעמדת הסנטר בקבוצת פאוק סלוניקי מיכל פאפאדופולוס – כדורגלן צ'כי המשחק בעמדת החלוץ בקבוצת זאגלמבה לובין קיריאקוס פאפאדופולוס – כדורגלן יווני המשחק בעמדת הבלם בקבוצת ר.ב. לייפציג
ספרדים (עם)

המושג ספרדים (בספרדית: Españoles) או העם הספרדי (Pueblo español) מתייחס בדרך כלל לקבוצה אתנית שקמה בשטחי ספרד של ימינו וששפתה השפה הספרדית. בימינו מושג זה מתייחס גם לכל אזרחי ספרד, לרבות כאלו שלא נולדו בספרד אלא היגרו אליה (nacionalidad española, Nación española). הזהות הספרדית התגבשה במיוחד אחרי איחוד ממלכות קסטיליה ואראגון בעקבות נישואי המלכים פרננדו של אראגון ואיזבלה של קסטיליה בשנת 1469. בשנת 1492 עם סיפוח אמירות גרנדה על ידי קסטיליה ובשנים 1514–1511 עם סיפוח נווארה הושג בחצי האי האיברי איחוד השטחים המרכיבים את ספרד היבשתית של ימינו. השפה של תושבי קסטיליה, שפה רומאנית הידועה כקסטיליאנית או ספרדית הפכה לשפה הרשמית של כל ממלכת ספרד בימי השלטון הריכוזי של המלכים משושלת בורבון. אף על פי שממלכת ספרד המאוחדת קיימת כבר החל מן המאה ה-15–16 מידת האימוץ של הזהות הספרדית באזורים ההיסטוריים השונים שלה לא הייתה אחידה. הזהות הספרדית היא החזקה ביותר בחבלים קסטיליה, ארגון, אסטוריה ונווארה. בגליסיה, קטלוניה וארץ הבסקים בולטת זהות כפולה – ספרדית לצד זהות אתנית מקומית חזקה, ובתוכם קיימות תנועות פוליטיות חזקות הדוגלות בבדלנות. גם באנדלוסיה, בוולנסיה, וגם באיים בלאריים והאיים הקנריים קיימת לצד הספרדיות, זהות מקומית חזקה, אך עם פחות נטיות בדלניות. בעם הספרדי נטמעו במאות ה-15–17 גם צאצאים של "מורים" (ממוצא ערבי וברברי) ויהודים שהתנצרו בלחץ חוקי המלכות הספרדית הקתולית אחרי שנת 1492, כמו כן צוענים (gitanos, mercheros). חוקת ספרד משנת 1978 קובעת בסעיף 3.1 שלה כי השפה הספרדית (הקסטיליאנית) היא השפה הרשמית של המדינה כולה, לכל אזרחיה חובה להכירה והזכות להשתמש בה. הסעיף 3.2 מכיר ב"שפות ספרדיות" נוספות כרשמיות במישור אזורי. בקטגוריה זו נכללות השפה הקטלאנית או ולנסיאנית, השפה הבסקית והשפה הגליסיאנית. קיימות בספרד שפות אזוריות נוספות שאינן נהנות ממעמד רשמי, כמו, למשל, האראגונית, האסטוריאנית, הפורטוגזית (באוליבנסה), והברברית (אמזיג) והערבית במחוזות הספרדים שבצפון-מערב אפריקה בגבול עם מרוקו – סאוטה ומלייה. לעומת זאת בקטלוניה מוכרת השפה האוקסיטנית (פרובנסלית) בגרסתה האראנית כשפה רשמית נוספת. לחלק גדול מתושבי ארצות אמריקה הדרומית ואמריקה המרכזית, המרכיבות את אמריקה הספרדית אבות ספרדים רחוקים פחות או יותר, החל מההתיישבות הספרדית הגדולה שלאחר גילוי אמריקה. היספנים ,Jeffrey Cole, Ethnic Groups of Europe – An Encyclopedia, Greenwood, Publishing Group ABC-CLIO, Santa Barbara, California, 2011 מדיה וקבצים בנושא ספרדים בוויקישיתוף ספרדים ב-J.MacKenzie (ed), Cassell's Peoples, Nations and Cultures Weidenfeld & Nicolson, London 2005 ספרדים, דף שער בספרייה הלאומית המכון הלאומי לסטטיסטיקה של ספרד, 1 בינואר 2015
להעיר את המתים

להעיר את המתים (באנגלית: Waking the Dead) היא סדרת משטרה ופשע בריטית בהפקת ה-BBC. הסדרה מציגה יחידה משטרתית העוסקת בתיקים ישנים (Cold case) ובה שוטרים מהבולשת הבריטית, פסיכולוגית, ורופאה משפטית. פרק הפיילוט שודר בספטמבר 2000, ובסך הכל הופקו לסדרה תשע עונות. כל סיפור שודר בשני פרקים באורך שעה. ב-2004 זכתה הסדרה בעונה השלישית שלה בפרס אמי הבינלאומי. בארצות הברית שודרה הסדרה בערוץ BBC America, באוסטרליה שודרה בערוץ BBC UKTV ובערוץ ABC1. הפרק האחרון שודר ב-11 באפריל 2011. הסדרה "The Body Farm" (חוות הגופות) היא ספין אוף של "להעיר את המתים", בכיכובה של טרה פיצג'רלד, שגילמה בשתי הסדרות את ד"ר איב לוקהרט הרופאה המשפטית. הסדרה עוקבת אחרי עבודתו של צוות מיוחד של המשטרה החוקר תיקים ישנים, לרוב מקרי רצח לא מפוענחים שהתרחשו שנים אחדות לפני כן. בראש הצוות ניצב פקד בילוש פיטר בויד (טרוור איב). לצדו עובדים הפסיכולוגית ד"ר גרייס פולי (סו ג'ונסטון), מפקח בילוש ספנסר ג'ורדן (ויל ג'ונסון), ואנשי צוות נוספים. הם נעזרים בחקירתם בראיות חדשות שהתגלו, ובטכנולוגיות עכשוויות העוזרות לבדוק מחדש את הראיות המקוריות. בעונות הראשונות הצוות כלל את בויד, גרייס וספנסר עם השוטרת מל סילבר (קלייר גוס) והרופאה הפתלוגית פרנקי וורטון (הולי איירד). שתי האחרונות עזבו את הסדרה בסוף העונה הרביעית. פליקס גיבסון (אסתר הול) וסטלה גודמן (פליסיטי דו ג'ו) החליפו את מל ופרנקי בעונה החמישית, ואיב לוקהרט (טרה פיצג'רלד) החליפה את פליקס מהעונה השישית והלאה. קטרינה הווארד (סטייסי רוקה) החליפה את סטלה בעונה השמינית, ושרה קאוונדיש (אווה בירת'יסטל) החליפה את קטרינה בעונה האחרונה. פקד בילוש פיטר בויד, בגילומו של טרוור איב (עונות 1-9), הוא ראש היחידה ומנהל אותה ביד רמה. סמל בילוש / מפקח בילוש ספנסר ג'ורדן, בגילומו של ויל ג'ונסון (עונות 1–9) הוא אחד השוטרים הראשונים שהוצבו ביחידה ועד מהרה הפך ליד ימינו של בויד. דמותו של בויד מופיעה בכל אחד מפרקי הסדרה. בלשית / סמלת בילוש אמיליה "מל" סילבר, בגילומה של קלייר גוס (עונות 1–4) מל היא צעירה נמרצת השואפת להתקדם בסולם הדרגות. בהמשך מתברר שהיא מאומצת ושמה האמיתי מרי פרייס. היא נהרגת בסוף העונה הרביעית, אבל מותה ממשיך להטריד את בויד גם בעונות הבאות. בלשית סטלה גודמן, בגילומה של פליסיטי דו ג'ו (אנ') (עונות 5–8) היא שוטרת שהצטרפה ליחידה כמחליפה של הסמלת סילבר.  סמלת בילוש קטרינה הווארד, בגילומה של סטייסי רוקה (עונה 8), הצטרפה ליחידה אחרי מותה של סטלה גודמן. השחקנית עזבה את הסדרה אחרי עונה אחת.  פקד בילוש שרה קאוונדיש, בגילומה של אווה בירת'סיטל, הועברה ליחידה אחר תקרית שהייתה מעורבת בה ביחידה ללוחמה בטרור. ד"ר גרייס פולי, בגילומה של סו ג'ונסטון (עונות 1–9). גרייס היא פסיכולוגית מאבחנת ולה קרוב לשלושים שנות ניסיון בתחום.  ד"ר פרנקי וורטון, בגילומה של הולי איירד (עונות 1–4) היא הפתלוגית והרופאה המשפטית הראשונה בסדרה. פרנקי שהייתה חברה טובה מאוד של מל סילבר עזבה את היחידה אחרי מותה של מל. ד"ר פליקס גיבסון, בגילומה של אסתר הול, (עונה 5) היא הרופאה המשפטית המצטרפת ליחידה אחרי עזיבתה של. פרנקי. ד"ר איב לוקהרט, בגילומה של טרה פיצג'רלד (עונות 6–9) הצטרפה ליחידה בתחילת העונה השישית כרופאה משפטית. אתר האינטרנט הרשמי של להעיר את המתים (באנגלית) "להעיר את המתים", במסד הנתונים הקולנועיים IMDb (באנגלית) "להעיר את המתים", באתר Rotten Tomatoes (באנגלית) "להעיר את המתים", באתר Metacritic (באנגלית) "להעיר את המתים", במסד הנתונים הקולנועיים KinoPoisk (ברוסית) "להעיר את המתים" באתר ה-BBC "About the Show". BBC. נבדק ב-22 בספטמבר 2009. {{cite web}}: (עזרה)
ביאטריס טינסלי

ביאטריס מיוריאל היל טינסלי (באנגלית, Beatrice Muriel Hill Tinsley, ‏27 בינואר 1941 - 23 במרץ 1981) הייתה אסטרונומית וקוסמולוגית ניו זילנדית-בריטית-אמריקנית. מחקרה תרם משמעותית להבנת התפתחות הגלקסיות ולחקר המפץ הגדול. טינסלי נולדה בצ'סטר אנגליה, האמצעית מבין שלוש אחיות. לאחר מלחמת העולם השנייה עברה משפחתה לניו זילנד. בתחילה גרו בקרייסטצ'רץ' ולאחר מכן בניו פלימות'. היא למדה באוניברסיטה של קנטרברי בניו זילנד תואר ראשון ושני במדעים, וסיימה ב-1961 עם הצטיינות בפיזיקה. במהלך לימודיה בקרייסטצ'רץ' היא נישאה לבן כיתתה הפיזיקאי והאסטרונום, בריאן טינסלי, אולם נישואיה לעובד האוניברסיטה מנעו ממנה להמשיך לעבוד באוניברסיטה. ב-1963 עברה המשפחה לדאלאס, שבטקסס בארצות הברית, אולם ביאטריס לא הצליחה למצוא עבודה בתחומה אלא רק באוסטין, המרוחקת כ-320 ק"מ משם. ב-1966 סיימה את הדוקטורט באוניברסיטת טקסס באוסטין, בנושא התפתחות הגלקסיות והמשמעויות לקוסמולוגיה ( Evolution of Galaxies and its Significance for Cosmology). במהלך השנים, שאפה ביאטריס לאזן בין חיי המשפחה וחייה המקצועיים. היא אימצה שני ילדים בכוונה להמשיך את עבודת המחקר בזמן שהם ישנים. אולם לבסוף החליטה להתגרש ולעזוב את המשפחה ב-1974 כדי לקבל משרת פרופסור משנה באוניברסיטת ייל. ב-1978 הפכה לאישה הראשונה המקבלת מינוי לפרופסורית לאסטרונומיה באוניברסיטה. במהלך עבודתה בייל פרסמה כ-100 מחקרים בתחום האסטרונומיה. ב-1981 נפטרה ממחלת הסרטן. עבודת הדוקטורט שלה, אשר הסבירה איך התפתחות הגלקסיות משפיעה על תאוריות התפתחות היקום וגודלו, הביאה לשינויים משמעותיים בהבנה של היווצרות גלקסיות. בעבודתה היא הראתה איך המרכיבים הכימיים בתוך הגלקסיות, מסת הגלקסיות וקצב היווצרות הכוכבים לא נלקחו בעבר בחשבון בחישוב התרחבות היקום. טינסלי גם חקרה אודות מודלים הבודקים אם היקום הוא סגור או פתוח (כלומר האם היקום ימשיך להתרחב לעד או יתכווץ בחזרה). המודלים שפיתחה הביאו להערכה ראשונית על מבנה היקום מיד לאחר המפץ הגדול. לזכרה ניתן "הפרס השנתי ע"ש ביאטריס טינסלי" על ידי האגודה האמריקאית לאסטרונומיה, למחקר פורץ דרך בתחום האסטרונומיה והאסטרופיזיקה. האסטרואיד 3087 Beatrice Tinsley נקרא על שמה. בשנת 1974 זכתה בפרס אנני ג'אמפ קאנון לאסטרונומיה על תרומתה למדע האסטרונומיה. ב-2010 הוחלט לקרוא לאחד ההרים בפיורדלנד על שמה. ב-27 בינואר 2016 בחרו בגוגל לציין את יום הולדתה של טינסלי באמצעות שרבוט גוגל, בו מוצגת דמות אשה הצופה בכוכבים ובכוכב שביט באמצעות טלסקופ. מדיה וקבצים בנושא ביאטריס טינסלי בוויקישיתוף אתר המכון לאסטרונומיה על שם ביאטריס טינסלי באוניברסיטת קנטרברי בניו זילנד אבי בליזובסקי, ‏ביאטריס טינסלי - חוקרת היקום המתפשט, באתר "הידען", ינואר 2016 Overlooked No More: Beatrice Tinsley, Astronomer Who Saw the Course of the Universe, הספד על ביאסטריס טינסלי, פרויקט של הניו יורק טיימס לכתוב הספדים עבור נשים מובילות בתחומן שבזמן מותן לא התייחסו אליהן בעיתונות, ריצ'רד גוט, 18 ביולי 2018 Beatrice M. Tinsley, Theory of the crystal field in neodymium magnesium nitrate., 1962 doi: 10.26021/7553 אודות חייה של ביאטריס טיסנלי קורות חייה בעיתון ניו זילנד אדג' ביאטריס טינסלי באתר המצפה טינסלי בניו זילנד חמישה דברים שלא ידעתם על ביאטריס טינסלי בעיתון אינדיפנדנט 27/01/16 Annie Jump Cannon Award in Astronomy, American Astronomical Society הסבר על ה"דודל" (שרבוט גוגל) שפרסמה גוגל לציון יום הולדתה ה-75 של ביאטריס טינסלי, באתר מנוע החיפוש "גוגל" (באנגלית)
גביע המדינה בכדורגל 1962/1963

גביע המדינה 1962/1963 הייתה התחרות ה-25 מאז היווסדה וה-10 לאחר קום מדינת ישראל. המשחקים החלו ב-24 במרץ 1962 והסתיימו ב-27 במרץ 1963. משחק הגמר היה משחק הדרבי של חיפה בו ניצחה הפועל חיפה ובכך זכתה בגביע בפעם הראשונה. בשלב הראשון השתתפו קבוצות של ליגה ג' וליגה ב'. בהמשך לתחרות הצטרפו קבוצות מהליגות הגבוהות. לאחר סיום המשחק מכבי תל אביב הגישה ערעור בטענה שהפועל נהריה שיתפה במשחק שחקן של כחוק. תחילה הערעור התקבל, אך לאחר ערעור חוזר של הפועל נהריה תוצאת המשחק שונתה חזרה לטובת הפועל. ערעור נוסף של מכבי תל אביב לא התקבל. לאחר הארכה. המשחק השני הסתיים בניצחון של מכבי חיפה 1:0 הערות: הקבוצה שאירחה את המשחק במגרשה הביתי צוינה כראשונה בכל זוג. צבע ורוד מסמן קבוצות ששיחקו בליגות המשנה.
נח (פירושונים)

האם התכוונתם ל... נח – דמות מקראית יקב נח – הוא אחד ממותגי יקב רמת חברון הממוקם בקריית ארבע ספר נח – חיבור אבוד מתקופת בית שני פרשת נח – פרשת השבוע השנייה בספר בראשית נח בשבע שגיאות – ביטוי המתאר כתיבה רצופת שגיאות אישים: יצחק נח – רב ואב בית דין של קהילות יהודיות בכורדיסטן מרדכי מנואל נח – עיתונאי, דיפלומט, מחזאי, עורך דין, שופט ושריף יהודי אמריקאי קבר נח תיבת נח אישים ששמם הפרטי הוא נח
תגידו לזאבים שחזרתי הביתה

תגידו לזאבים שחזרתי הביתה (אנגלית: Tell The Wolves I'm Home) הוא רומן הביכורים של הסופרת האמריקאית קרול רבקה בראנט. הספר, שעלילתו מתרחשת בסוף שנות השמונים בניו-יורק, מתאר את סיפורה של נערה המתאבלת על מות דודה האהוב ואיש סודה ממחלת האיידס, ומוצאת נחמה בידידות סודית שנרקמת בינה לבין בן זוגו של דודה. הספר זכה לביקורות חיוביות, ומחברת הספר שובחה על סגנון הכתיבה היצירתי שלה. בראנט סיפרה בראיון שהספר התחיל מסיפור קצר שכתבה. בראנט החלה להרחיב את הסיפור לאחר שקיבלה מענק ממועצת האמנויות של אנגליה. תרגום: דנה אלעזר הלוי, תגידו לזאבים שחזרתי הביתה, ידיעות ספרים, אחוזת בית, 2016. גילית חומסקי, הדרך הרומנטית, מקור ראשון, מוסף "שבת", 23 באוקטובר 2016 Wathira Nganga, ‏"Tell the Wolves I'm Home" explores a family's grief during the 1980s AIDS epidemic, באתר ניו יורק דיילי ניוז, 19 ביולי 2012 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תגידו לזאבים שחזרתי הביתה".